
Въз основа на проведено заседание на конкурсната комисия, назначена със Заповед № 45 от 10.01.2025 г. на Кмета на Община Враца и в съответствие с Протокол № 2/29.01.2025 г. на Комисията, се прие
СИСТЕМА

 за определяне на резултатите и условията за провеждане на конкурса за длъжността Главен счетоводител в дирекция „Финансово-счетоводна дейност“, при Общинска администрация -Враца както следва:
1. Комисията изготвя три различни варианта на тест със затворени въпроси с един възможен верен отговор.

2. Броят на въпросите в теста е 30 (тридесет).

3. За всеки верен отговор се присъжда 1 (една) точка. Максимален брой точки 30 (тридесет).
4. Тестът включва въпроси, свързани с устройството и функционирането на общинската администрация и с професионалната област на длъжността Главен счетоводител в дирекция „Финансово-счетоводна дейност“, при Общинска администрация - Враца. Минималният резултат, при който кандидатът се счита за успешно издържал теста е 25 (двадесет и пет) точки.

5. След обявяване на началото на провеждането на конкурса един от кандидатите чрез жребий  изтегля един от вариантите на тест.
6. Продължителността за решаване на теста е 1 (един) астрономически час. 
7. Проверката на теста ще се извърши от цялата комисия, веднага след приключване работата на кандидатите.
8. Кандидатите, постигнали резултат над минималния, ще бъдат уведомени чрез писмено  съобщение, което ще бъде поставено на входа на стая № 80 в Община Враца. Датата, мястото и часа на провеждане на интервюто са предварително определени и посочени в списъка на допуснатите кандидати до конкурс.

9. Коефициентите, с които се умножават резултатите на кандидата са, както следва:

- резултат от теста - коефициент 3;

10. - резултат от интервюто - коефициент 5.

11. На интервюто всеки член на комисията преценява качествата на кандидата въз основа на неговите отговори по 5-степенна скала и попълва формуляр съгласно приложение № 5 от НПКПМДСл. като преди интервюто кандидатът подписва формулярите за оценка.

12. Оценката на кандидатите от интервюто е средноаритметична от оценките на членовете на комисията.

13. Минималният резултат, при който кандидатите се считат за успешно издържали интервюто е 4 (четири), а максималния резултат е 5 (пет) по петобалната система.

14. Окончателният резултат е сбор от резултатите, получени при теста и от интервюто, умножени с коефициентите по т. 9
15. Окончателните резултати се оформят във формуляр съгласно приложение № 8 от НПКПМДСл.

16. Въз основа на проведения конкурс и на основание чл. 44 от НПКПМДСл., комисията извършва класиране, за което съставя протокол. 

17. В десетдневен срок от приключване на конкурса комисията представя на органа по назначаването протокол за проведения конкурс.

18. В срока по т. 16 класирането на кандидатите се обявява на интернет страницата на Община Враца при спазване на изискванията за защита на личните данни. Явилите се на интервю кандидати се уведомява по електронна поща или писмено, като им се изпраща извлечение от протокола на комисията, който отразява резултатите от проведения конкурс.

ПРЕДСЕДАТЕЛ НА КОНКУРСНАТА КОМИСИЯ…………п……………    




                                             Десислава Нешева



                                               Секретар на Община Враца

